നീരജ് ചോപ്രയ്ക്ക് രണ്ടു കോടി രൂപ നല്കുമെന്ന് പഞ്ചാബ് മുഖ്യമന്ത്രി ക്യാപ്റ്റന് അമരീന്ദര് സിങ് ചണ്ഡീഗഡ്: ഒളിമ്ബിക്സില് അത്ലറ്റിക്സ് വിഭാഗത്തില് സ്വര്ണമെന്ന് ഇന്ത്യയുടെ വര്ഷങ്ങളായുള്ള സ്വപ്നത്തിന് വിരാമം കുറിച്ച നീരജ് ചോപ്രയ്ക്ക് പഞ്ചാബ് മുഖ്യമന്ത്രി ക്യാപ്റ്റന് അമരീന്ദര് സിങ് രണ്ടു കോടി രൂപ പാരിതോഷികം പ്രഖ്യാപിച്ചു. നേരത്തെ ഹരിയാന മുഖ്യമന്ത്രി മനോഹര്ലാല് ഖട്ടര് ആറു കോടി രൂപ പാരിതോഷികം പ്രഖ്യാപിച്ചിരുന്നു. നീരജിന് ക്ലാസ് 1 കാറ്റഗറി ജോലി നല്കുമെന്നും അദ്ദേഹം പ്രഖ്യാപിച്ചു. പഞ്ച്കുളയില് അത്ലറ്റുകള്ക്കായി സെന്റര് ഓഫ് എക്സലന്സ് സ്ഥാപിക്കും. താത്പര്യമുണ്ടെങ്കില് നീരജിനെ അതിന്റെ മേധാവിയാക്കും. മറ്റ് താരങ്ങളെപോലെ, 50 ശതമാനം ഇളവോടെ നീരജിന് പ്ലോട്ട് നല്കുമെന്നും ഖട്ടര് പറഞ്ഞു. ഹരിയാനയിലെ പാനിപ്പത്ത് സ്വദേശിയാണ് നീരജ്. പുരുഷന്മാരുടെ ജാവലിന് ത്രോയില് 87.58 മീറ്റര് ദൂരമെറിഞ്ഞാണ് നീരജ് ചോപ്ര സ്വര്ണമണിഞ്ഞത്. അഭിനവ് ബിന്ദ്രയ്ക്കുശേഷം വ്യക്തിഗത സ്വര്ണം നേടുന്ന രണ്ടാമത്തെ ഇന്ത്യക്കാരനാണ് കരസേനയിലെ ഈ ജൂനിയര് കമ്മീഷന്സ് ഓഫീസര്. ബെയ്ജിങ്ങിനുശേഷം ഇതാദ്യമായാണ് ഇന്ത്യ ഒളിമ്ബിക്സില് സ്വര്ണം നേടുന്നത്. ഫൈനലില് തന്റെ രണ്ടാമത്തെ ശ്രമത്തിലാണ് നീരജ് സ്വര്ണദൂരം കണ്ടെത്തി.